**רבי עקיבא מלמד מעורבות חברתית – מדרש דילמה**

**פתיח – "סטוריטלינג":**

* חלוקת הקבוצה לזוגות על פי הישיבה במעגל.

סבב ראשון: שתפו אחד את השני בזיכרון מכמה ימים שהפסדתי לימודים ( דקה לכל דובר – חשוב לצלצל בפעמון בסיום הדקה הראשונה כדי שיתחלפו).

* הנחיה: המבוגר מבני הזוג עומד.

מצאו לכם בן זוג אחר – את אחד מאלו שנשארו לשבת.

* סבב שני : שתפו אחד את השני – פעם כשהייתי חולה...... ( דקה לכל דובר – חשוב לצלצל בפעמון בסיום הדקה הראשונה כדי שיתחלפו).
* הנחיה: בעל/ת מספר נעליים הקטן יותר עומד.

מצאו לכם בן זוג אחר – את אחד מאלו שנשארו לשבת.

* סבב שלישי: שתפו אחד את השני : ביקור חולה בבית חולים ......
* מליאה : שיתוף ב- 2-3 סיפורים.

**לימוד חלק א' :**

**דילמה בארבעה שלבים**

* לפני הלימוד להכניס כל שלב בלימוד למעטפה.
* כל משתתף בחברותא מקבל מעטפה ומנחה חלק זה של הדיון.

**א)** באינסטגרם פורסמה תמונה:

1. **מנהל בית הספר מטאטא ומנקה בבית של תלמיד שלו**

* מה תהיה תגובת התלמידים? המורים? ההורים?
* מה יחשבו על המנהל? מה יחשבו על התלמיד?
* איך מרגיש המנהל שרואה תמונתו באינסטגרם? איך מרגיש התלמיד?

**ב)**

**2.** **ידוע שהתלמיד הזה לא היגיע לבית הספר כמה ימים**.

* מה גרם למנהל לבוא לבית התלמיד?
* האם זה מתפקידו להגיע לבית התלמיד?
* האם זה מתפקידו לטאטא ולסדר את חדר התלמיד? נמקו?
* אלו תגובות הייתם כותבים על התמונה
* מהי התפיסה החינוכית של המנהל הזה? איזה ערך מוביל אותו?

העלו השערות לגבי התלמיד:

* מדוע נעדר מבית הספר?
* כיצד הגיב כשהמנהל בא לביתו בלי הודעה מוקדמת?
* האם הייתה דעתכם משתנה לו המנהל היה מודיע?
* מה הרגיש כשהמנהל מטאטא את חדרו?
* האם זה יעודד אותו להגיע לבית הספר?

העלו השערות לגבי החברים בכיתה?

* מה חושבים, מרגישים, עושים?

**ג)**

**3. כאשר הגיע המנהל לבית התלמיד מצא אותו חולה ממש,**

**שוכב במיטה שפתיו יבשות ובקושי נושם**

* שאלו שאלות שעולות בכם עכשיו לגבי המנהל, התלמיד, החברים?
* מה לדעתכם יאמר המנהל לתלמידיו?
* הייתם רוצים להיות בכיתה כזו?

**ד)**

* האם יכול לקרות בכיתה שלכם?
* מה השתנה מאז ועד היום בעניין זה?
* הביאו דוגמאות נוספות חוץ ממחלה שחשוב לתת תשומת לב לתלמיד (לא משחקים איתו בהפסקה, לא מביא כריך, יש לו ריח רע....)
* מה כדאי לעשות כדי למנוע מקרים כאלה? הציעו מגוון אפשרויות

**מליאה :**

הסיפור הזה מבוסס על מקרה שמסופר במסכת נדרים בתלמוד ובמדרש תנחומא:

**תלמוד בבלי מסכת נדרים דף מ' ע"א **

**תַּלְמוּד בָּבְלִי**: הוא אחד משני ה[תלמודים](https://he.wikipedia.org/wiki/%D7%AA%D7%9C%D7%9E%D7%95%D7%93) המפרטים את הגותם ה[הלכתית](https://he.wikipedia.org/wiki/%D7%94%D7%9C%D7%9B%D7%94) וה[אגדית](https://he.wikipedia.org/wiki/%D7%90%D7%92%D7%93%D7%94_(%D7%99%D7%94%D7%93%D7%95%D7%AA)) המרכזית של חכמי [ישראל](https://he.wikipedia.org/wiki/%D7%99%D7%94%D7%95%D7%93%D7%99%D7%9D) בבבל

 ובארץ ישראל,על המשנה. נערך בשנת 400 לספירה בקירוב.

**רבי עקיבא:**  מגדולי [חכמי ישראל](https://he.wikipedia.org/wiki/%D7%97%D7%96%22%D7%9C), היה [תנא](https://he.wikipedia.org/wiki/%D7%AA%D7%A0%D7%90%D7%99%D7%9D) [ארץ ישראלי](https://he.wikipedia.org/wiki/%D7%90%D7%A8%D7%A5_%D7%99%D7%A9%D7%A8%D7%90%D7%9C), בן הדור השלישי של התנאים והיה מתומכי [מרד בר כוכבא](https://he.wikipedia.org/wiki/%D7%9E%D7%A8%D7%93_%D7%91%D7%A8_%D7%9B%D7%95%D7%9B%D7%91%D7%90).

**תנאים**  : חכמי ישראל שדבריהם השתמרו במשנה, עד המאה ה- 3 לספירה.

**מַעֲשֶׂה בְּתַלְמִיד אֶחָד מִתַּלְמִידֵי רַבִּי עֲקִיבָא שֶׁחָלָה. לֹא נִכְנְסוּ חֲכָמִים לְבַקְּרוֹ, וְנִכְנָס רַבִּי עֲקִיבָא לְבַקְּרוֹ, וּבִשְׁבִיל שֶׁכִּיבְּדוּ וְרִיבְּצוּ לְפָנָיו, חָיָה. אָמַר לוֹ: רַבִּי, הֶחֱיִיתַנִי. יָצָא רַבִּי עֲקִיבָא וְדָרַשׁ: כׇּל מִי שֶׁאֵין מְבַקֵּר חוֹלִים כְּאִילּוּ שׁוֹפֵךְ דָּמִים.**

**לימוד חלק ב':**



**חכם שלמה מלול :**  חכם שלמה מלול נולד במרוקו. כל ימיו עסק בתורה בין כותלי בתי הכנסת ובתי המדרש שבעירו מוגאדור. כל ימיו עסק בתורה בין כותלי בתי הכנסת ובתי המדרש שבעירו מוגאדור.

**... והעיקר של מצוות ביקור חולים הוא שצריך לשאול על החולה... אבל אם יודע שאין לו כסף, צריך לדקדק בו היטב, ואם יוכל הוא לעזור ולסייע לו הוא הטוב, ואם לא יכול לבדו, יראה אנשים אחרים, וידבר איתם, ויספר על צערו וייקח לו מאצלם עם מה שיכול גם הוא לתת, וייתן לו אותם בשביל לעזור לאותו חולה, והעיקר הוא יעשה הכל בכבוד ובסתר, שלא יבייש החולה ושלא יהיה לו צער, לכן צריך אדם להשתדל במצווה החשובה הזאת, וישתדל לעשותה על הדרך שלה כמו שאמרנו, והקדוש ברוך הוא לא ימנע טוב מבעליו ויוסיף לעזור לו**

(חכם שלמה מלול, ספר לזכר עולם, מתוך 'החכם היומי' )

* מה מוסיף חכם מלול ללימוד שלנו?

**אסיף:**

**אפשרות א' – ביקור חולים לפצועי צה"ל:**

שלב' ראשון:

* לביקור חולים כמה מטרות : דרגו את המטרות הבאות , ושתפו במליאה את החלטתכם.
* לתמוך בחיילים פצועים, חולים או אלו הנמצאים בתהליכי שיקום שונים.
* להעניק לחיילים תחושת שייכות וקשר לקהילה, מה שיכול לשפר את תחושת הרווחה הכללית שלהם.
* להעלות את מורל החיילים בתקופות לא פשוטות ברמה הביטחונית או ברמה האישית שלהם.
* פשוט כדי להודות להם על שירותם, על האומץ שלהם ועל מחויבותם להגן על מדינתנו הקטנה.

שלב שני:

* התחלקו לזוגות ובחרו את העשייה המתאימה לכם, סמנו בלוח הכיתתי מתי אתם מתכוונים לבצע זאת:

1. לדבר עם החיילים על הא ודא.
2. להקשיב לסיפורים שלהם
3. באופן כללי, להוות אוזן קשבת.
4. סתם להיות שם כדי לתמוך מורלית.

ראוי לציין, ביקור החיילים עשוי להיות עמוס מבחינה רגשית, והאמת שביקורים אלו עשויים להיות לא פשוטים עבור

חלק מהאנשים. לכן, אם אין ביכולתכם הרגשית לעשות זאת, אתם יכולים לבחור בתפקידי התנדבות אחרים אשר אינם כוללים ביקור חיילים בבתי חולים.

1. התנדבות אחרת .

שלב שלישי :

סמנו בלוח הכיתתי מתי אתם מתכוונים לבצע זאת.

**אפשרות ב' - ביקור חולים בכיתה שלנו.**

* אילו כללים אנחנו יכולים לקבוע לקבוצה שלנו כשאחד מאיתנו חולה ?

( אפשר לחזור לחברותות ולבקש מכל חברותא לכתוב 2 כללים – ולאסוף ולכתוב יפה לתלייה בכיתה. ואפשר לעשות זאת במליאה – לאסוף 3-5 כללים ולכתוב יפה לתלייה בכיתה )

**סיכום ה”פ.ל.א “**

* ב**פתיח** שיתפנו בזוגות אחד את השני בסיפורים אישיים והחלפנו את הזוגות בכל סבב.
* ב**לימוד** כל אחד מכם הנחה חלק אחר של סיפור המתבסס על מדרש מהתלמוד בנושא ביקור חולים. וחכם מלול הוסיף לנו כיוון ועומק נוסף למצווה .
* וב**אסיף** הפכנו לימוד למעשה .

**רפלקציה :**

* דבר חדש שלמדתי על עצמי כמנחה .
* משהו שלמדתי מהחברותא
* מחשבה שעלתה לי בעקבות הסדנא
* משהו שהפתיע אותי
* משהו שאני לוקח איתי לדרך.

**נספח :**

**המדרש במילים שלנו:**

אחד מתלמידיו של רבי עקיבא חלה, ואיש מחבריו לא בא לבקרו ולא שאל בשלומו. הרגיש רבי עקיבא שאותו תלמיד לא בא ללמוד בבית המדרש כרגיל, שאל עליו, ונודע לו שהוא חולה. הלך רבי עקיבא לבקר אצל תלמידו החולה, ולכבודו של רבם הלכו עמו אחדים מתלמידיו.

כאשר הגיעו לביתו של החולה, מצאו אותו שוכב במיטה.

ראה רבי עקיבא שהתלמיד חולה מאוד: פניו חיוורות, שפתיו יבשות מצמא ורק בקושי הוא נושם. רבי עקיבא גם ראה שהחדר אינו מסודר ואינו נקי. אבק רב כיסה כל מה שהיה בחדר ואפילו האוויר היה מלא אבק.

לקח רבי עקיבא מטאטא וניקה וניגב את האבק כדי לטהר את האוויר ולרעננו.

"רבי", אמר התלמיד בקול חלוש, "החייתני! אילולא באת לבקרני מי יודע אם הייתי נשאר בחיים."

כאשר יצא רבי עקיבא מבית החולה, קרא לכל תלמידיו ואמר להם: מי שאינו מבקר אצל החולה, גורם לו חס ושלום שלא יחיה. מי שלא מבקר את חברו, כאילו שופך דמים.

על פי נדרים מ', ע"א